ΓΡΑΠΤΗ ΕΡΩΤΗΣΗ E-1118/01

υποβολή: Esko Seppnen (GUE/NGL) προς την Επιτροπή

(6 Απριλίου 2001)

Θέμα: Παροχή ενέργειας και ασφάλεια

Κατά τα επόμενα δέκα έτη, η εξάρτηση της ΕΕ από άλλες χώρες για τους ενεργειακούς της πόρους θα αυξηθεί. Ιδιαίτερα αισθητή θα είναι η εξάρτηση από τη Ρωσία και τις γειτονικές της περιοχές για την εισαγωγή φυσικού αερίου. Ποια είναι τα σχέδια της Επιτροπής όσον αφορά τις εισαγωγές πετρελαίου και φυσικού αερίου από αυτές τις περιοχές; Ποια είναι η άποψη της Επιτροπής σχετικά με το από ποιες περιοχές θα περνούν οι αγωγοί πετρελαίου και φυσικού αερίου;

Απάντηση της κας de Palacio εξ ονόματος της Επιτροπής

(12 Ιουνίου 2001)

Το γεγονός ότι ο κοινοτικός ενεργειακός εφοδιασμός κυριαρχείται ολοένα και περισσότερο από εισαγόμενα ορυκτά καύσιμα απετέλεσε έναν από τους κύριους λόγους της δημοσίευσης, τον Νοέμβριο του 2000, της Πράσινης Βίβλου της Επιτροπής για την ασφάλεια του ενεργειακού εφοδιασμού(1). Όπως η Επιτροπή σημειώνει στην Πράσινη Βίβλο, σήμερα το πετρέλαιο αντιστοιχεί στο 41 % της τρέχουσας κοινοτικής ενεργειακής ζήτησης, το αέριο στο 22 %, ο άνθρακας στο 16 %, η πυρηνική ενέργεια στο 15 % και οι ανανεώσιμες πηγές στο 6 %. Τα επόμενα 20-30 χρόνια, εφόσον συνεχιστούν οι τρέχουσες τάσεις, το μερίδιο του αερίου θα αυξηθεί σημαντικά σε 29 %, του πετρελαίου θα κυμανθεί γύρω στο 38 %, του άνθρακα στο 19 %, της πυρηνικής ενέργειας στο 6 % και των ανανεώσιμων πηγών στο 8 %. Την ίδια χρονική περίοδο (τα επόμενα 20-30 χρόνια) οι ενεργειακές εισαγωγές στην Κοινότητα προβλέπεται να αυξηθούν από τα σημερινά επίπεδα της κάλυψης του 50 % της ενεργειακής κατανάλωσης, στο 70 %. Η εξάρτηση από τις εισαγωγές πετρελαίου ενδέχεται να αυξηθεί από 80 % σε επίπεδα άνω του 90 %, οι εισαγωγές αερίου ενδέχεται να αυξηθούν από 40 % σε 66 % (70 % σε μία διευρυμένη Κοινότητα), ενώ η εξάρτηση από τον εισαγόμενο άνθρακα ενδέχεται να είναι σχεδόν πλήρης.

Όσον αφορά το αέριο, η ζήτηση στην Κοινότητα αυξάνεται ραγδαία" η αύξηση αυτή οφείλεται σε μεγάλο βαθμό στην αύξηση της χρήσης αερίου στην ηλεκτροπαραγωγή. Το γεγονός αυτό, σε συνδυασμό με την προβλεπόμενη μείωση της εσωτερικής παραγωγής αερίου, έχει συνέπειες για την μελλοντική ασφάλεια του κοινοτικού εφοδιασμού σε αέριο. Σήμερα, η Ρωσία καλύπτει το 41 % όλων των κοινοτικών εισαγωγών αερίου και αποτελεί τον κυριότερο προμηθευτή, ακολουθούμενη από την Αλγερία (29 %) και την Νορβηγία (25 %). Οι ρωσικές προμήθειες αερίου καλύπτουν το 17 % της τρέχουσας ολικής κοινοτικής ζήτησης αερίου. Προβλέπεται ότι, το 2020, οι εισαγωγές αερίου από την Ρωσία ενδέχεται να καλύπτουν το 38 % της κοινοτικής ζήτησης αερίου. Για μεγάλο χρονικό διάστημα, η Ρωσίαπήρξε αξιόπιστος προμηθευτής φυσικού αερίου στην Κοινότητα και η Επιτροπή πιστεύει ότι η Ρωσία θα εξακολουθήσει να εκπληροί τιςποχρεώσεις της έναντι της Κοινότητας, όπως και στο παρελθόν.

Πέραν της ανάγκης για μέτρα ενίσχυσης της ενεργειακής αποδοτικότητας και για νέες πηγές εναλλακτικών μορφών ενέργειας, η Πράσινη Βίβλος της Επιτροπήςπογραμμίζει τη σημασία που έχει για την Κοινότητα η εξασφάλιση ευέλικτων, αξιόπιστων και διαφοροποιημένων εξωτερικών πηγών εφοδιασμού. Εδώ εντάσσεται και η εμβάθυνση του διαλόγου με όλες τις χώρες παραγωγής ενεργείας καθώς και η επέκτασή του ούτως ώστε να καλύπτονται όλα τα ζητήματα κοινού ενδιαφέροντος, ειδικότερα δε η προστασία του περιβάλλοντος και η μεταφορά τεχνολογίας. Αναφερόμενη ειδικά στη Ρωσία, η Πράσινη Βίβλος αναφέρει ότι η Ρωσία είναι έτοιμη να εργαστεί για την βελτίωση της μακροπρόθεσμης ασφάλειας του κοινοτικού ενεργειακού εφοδιασμού και ότι, από πλευράς της, η Κοινότητα είναι έτοιμη να ενεργήσει ως καταλύτης για την διενέργεια επενδύσεων στον τομέα της ενέργειας.

Είναι αναγκαία η χρήση νέων τεχνολογιών και η διενέργεια επενδύσεων προκειμένου να αυξηθεί η παραγωγή και να συντηρηθούν, να βελτιωθούν και να επεκταθούν τα δίκτυα αγωγών αερίου για το ρωσικό αέριο, καθώς και να μειωθεί η σπατάλη ενέργειας. Τα νέα έργα ή οι νέες επενδύσεις που αφορούν την προμήθεια αερίου ή πετρελαίου από τις περιοχές αυτές, καθώς και οι αποφάσεις για τις βέλτιστες διαδρομές, αποτελούν μέλημα των φορέων της αγοράς, λαμβάνονταςπόψη τις οικονομικές συνθήκες και τις ανάγκες της αγοράς. Τα ζητήματα αυτά κατέχουν δεσπόζουσα θέση στον ενεργειακό διάλογο της Κοινότητας με τη Ρωσία, ο οποίος θεσμοθετήθηκε στην Σύνοδο Κορυφής των Παρισίων Ένωσης Ρωσίας, τον Οκτώβριο του 2000.

(1) COM(2000)769 τελικό.